hotchpotch/miracl-hf-unified huggingface dataset:
সংকেত প্রক্রিয়াকরণ
সংকেত প্রক্রিয়াকরণ () বলতে সংকেতসমূহের বিশ্লেষণ, সংশ্লেষণ এবং পরিবর্তনসাধনকে বোঝানো হয়। এখানে “সংকেত” বলতে বাস্তব বিশ্বের কোন ঘটনার আচরণ বা বৈশিষ্ট্যসমূহ (যেমন শব্দ, চিত্র, জীববৈজ্ঞানিক পরিমাপসমূহ, ইত্যাদি) সম্পর্কে তথ্যাদিকে প্রতিনিধিত্বকারী গাণিতিক ফাংশনকে বোঝানো হয়। সংকেত প্রক্রিয়াকরণ কৌশলগুলি ব্যবহার করে সম্প্রচারিত সংকেতের নির্ভরযোগ্যতা বৃদ্ধি, সংকেত সঞ্চয়ে দক্ষতা বৃদ্ধি, এবং ব্যক্তিমনে সংকেতের মান উন্নয়ন করা হয়। এ ছাড়াও কোন একটি পরিমাপযোগ্য সংকেতের এক বা একাধিক উপাদানকে চিহ্নিত করা ও এগুলির উপর জোর দেওয়ার জন্যও সংকেত প্রক্রিয়াকরণের কৌশলগুলি কাজে লাগে।
অ্যালান অপেনহাইম এবং রোনাল্ড শেফারের মতে সংকেত প্রক্রিয়াকরণের মূলনীতিগুলিকে ১৭শ শতকের ধ্রুপদী সাংখ্যিক বিশ্লেষণের কৌশলগুলিতে খুঁজে পাওয়া সম্ভব। তারা আরও বলেন যে এইসব কৌশলের ডিজিটাল মাধ্যমে প্রয়োগ ও উন্নতিসাধন মূলত ১৯৪০ ও ১৯৫০-এর দশকের ডিজিটাল নিয়ন্ত্রক ব্যবস্থাগুলিতে খুঁজে পাওয়া সম্ভব।
হ্যান্ডে আর্ল
হ্যান্ডে আর্ল (জন্ম ২৪ নভেম্বর ১৯৯৩) একজন তুর্কি টেলিভিশন অভিনেত্রী ও মডেল।
আর্ল তার দাদা-দাদী অ্যান্ট রোজি এবং আহমেদ বে এর সঙ্গে বেড়ে ওঠেছেন। তার পিতার শখ ছিলো তিনি একজন ডাক্তার হবে, কিন্তু তিনি একজন অভিনেত্রী ও মডেল হিসেবেই নিজের কর্মজীবন শুরু করেন। ২০১২-এ, তিনি মিস সিভিলিস্টেশন অব দদ্য ওর্য়াল্ড ২০১২ জিতেন এবং জাহিদি ভূমিকায় আর্বিভূত হন টেলিভিশন ধারাবাহিক "কালিকুসু"-এ। তিনি অধিক পরিচিত বুরাক ডেনিজ এর বিপরীতে "আর্সক লাফতান আনলামাজ" (২০১৬–২০১৭) এ হায়াৎ উযুন ভূমিকায় প্রধান চরিত্রে অভিনয়ের জন্য, এবং সেলিন ইলমাজ ভূমিকায় "গুনেসিন কিজলারি" (২০১৫-২০১৬)-এ অভিনয়ের জন্য। বর্তমানে ততিনি হাজল ভূমিকায় স্টার টিভির সিয়াহ ইঞ্চি-এ অভিনয় করছেন।
তার একজন বোন রয়েছে, তার নাম গামজে আর্ল। তিনি তার পরিবারের কাছে একটি বিড়ালের মতো আদরের তাই তিনি তার ইন্সটাগ্রাম একাউন্টের নামে "মিই" যোগ করেছেন।
জেবুন্নেসা আফরোজ
জেবুন্নেসা আফরোজ (জেবুন্নেসা হিরন নামেও পরিচিত)  বাংলাদেশ আওয়ামী লীগের একজন রাজনীতিবিদ ও সংসদ সদস্য। তিনি বরিশাল-৫ আসন থেকে নির্বাচিত হন।
জেবুন্নেসা আফরোজের জন্ম এক সম্ভান্ত মুসলিম পরিবারে। তার শশুরবাড়ি বরিশালে।
জেবুন্নেসা আফরোজ বাংলাদেশ আওয়ামী লীগের সদস্য। তিনি বাংলাদেশ জাতীয় সংসদের একজন নির্বাচিত সদস্য। তার নির্বাচনী এলাকা হলো বরিশাল-৫ আসন। এটি বরিশাল জেলায় অবস্থিত জাতীয় সংসদের ১২৩নং আসন। আসনটি বরিশাল জেলার বরিশাল সিটি কর্পোরেশন ও বরিশাল সদর উপজেলা নিয়ে গঠিত।
জেবুন্নেসা আফরোজের স্বামীর নাম শওকত হোসেন হিরন বরিশাল-৫ আসন থেকে নির্বাচিত সংসদ সদস্য ছিলেন। কিন্তু হিরন ২০১৪ সালের ৯ এপ্রিল মারা যান ও তার নির্বাচনী আসন শূন্য হয়ে যায়। উক্ত আসনে আফরোজ আওয়ামী লীগের মনোয়ন পান। ১৫ জুন উপনির্বাচন করা হয় এবং বিপুল ভোটে জয়লাভ করেন। তিনি পেয়েছিলেন ১ লক্ষ ৮৩ হাজার ৬২৯ ভোট এবং তার প্রতিদ্বন্দী পেয়েছিলেন ৬ হাজার ভোট। তার নিকটতম প্রতিদ্বন্দ্বী বিএনএফের সাইফুল ইসলাম লিটন (টেলিভিশন প্রতীক নিয়ে) পেয়েছেন ৬ হাজার ১৩৬ ভোট। তিনি ২০১৪ সালের ২২ জুন শপথ গ্রহণ করেন।
জেবুন্নেসা আফরোজের স্বামীর নাম শওকত হোসেন হিরন। হিরন বরিশাল জেলা আওয়ামী লীগের সভাপতি ও সংসদ সদস্য ছিলেন। তিনি বরিশাল সিটি কর্পোরেশনের মেয়রও ছিলেন।
সংকেত-কোলাহল অনুপাত
সংকেত-কোলাহল অনুপাত () সংক্ষেপে SNR বা S/N) বিজ্ঞান ও প্রকৌশলে ব্যবহৃত একটি পরিমাপযোগ্য রাশি যার দ্বারা অভীষ্ট ও বোধগম্য সংকেতের ক্ষমতার সাথে এর পেছনের অবাঞ্ছিত, অবোধ্য পটভূমিক কোলাহলের ক্ষমতাকে তুলনা করা হয়।
গাণিতিকভাবে, যেকোন সংকেতের ক্ষমতাকে যদি P দ্বারা নির্দেশ করা হয়, তাহলে
অভীষ্ট বোধগম্য সংকেত (Desired comprehensible signal) এবং পটভূমিক কোলাহলের (background noise) ক্ষমতার অনুপাতকে প্রায়শ ডেসিবেল এককে প্রকাশ করা হয়। ১:১ অনুপাতের চেয়ে বেশি অনুপাত নির্দেশ করে যে কোলাহলের চেয়ে সংকেতের শক্তি বেশি।
সংকেত-কোলাহল অনুপাতটি সাধারণত বৈদ্যুতিক সংকেতের ক্ষেত্রে ব্যবহৃত হলেও এটিকে যেকোন রূপের সংকেতের ক্ষেত্রে প্রয়োগ করা সম্ভব (যেমন বরফের কেন্দ্রমণ্ডলে অবস্থিত সমস্থানিকের স্তর কিংবা জীবকোষদের মধ্যকার জৈবরাসায়নিক সংকেত আদানপ্রদান, ইত্যাদি)।
সংকেত-কোলাহল অনুপাত, ব্যান্ড-প্রশস্ততা (bandwidth) এবং সম্প্রচার-প্রণালীর ধারণক্ষমতা (channel capacity) এই তিনটি রাশি শ্যানন-হার্টলি উপপাদ্য দ্বারা একে অপরের সাথে সম্পর্কিত।
হোসনে আরা লুৎফা ডালিয়া
হোসনে আরা লুৎফা ডালিয়া একজন বাংলাদেশী রাজনীতিবিদ। তিনি বাংলাদেশ আওয়ামী লীগের রাজনীতিবিদ এবং সংসদ সদস্য।
হোসনে আরা লুৎফা ডালিয়া ১৯৬৩ সালের ১ জানুয়ারি জন্মগ্রহণ করেন। তার পৈত্রিক নিবাস রংপুরে।
ডালিয়া আইন বিভাগ থেকে এলএলবি পাশ করেন ও আইন অনুশীলন করেন।
ডালিয়া পেশায় একজন আইনজীবি। তিনি বাংলাদেশে নারী অধিকারের পক্ষে আন্দোলন করেন। নারীর বিরুদ্ধে সহিংসতা বিরোধী বিভিন্ন সভা-সেমিনারে তাকে বক্তা ও সংগঠক হিসেবে দেখা যায়।
হোসনে আরা লুৎফা ডালিয়া শিল্প-সাহিত্য অঙ্গনে সংগঠকের ভূমিকা রাখেন। তিনি রংপুর নাট্যচক্রের সভাপতি ছিলেন। এছাড়া রংপুর শিল্পকলা একাডেমীর এডহক কমিটির সদস্য তিনি। একই সাথে রংপুর থিয়েটারের সভাপতি হিসেবেও দায়িত্ব পালন করছেন।
হোসনে আরা লুৎফা ডালিয়া বাংলাদেশ আওয়ামী লীগ দলীয় রাজনীতির সাথে জড়িত ছিলেন। তিনি রংপুর জেলা আওয়ামী লীগের সহ-সভাপতির দায়িত্ব পালন করছেন। ২০১৪ সালে সালে আওয়ামী লীগের মনোয়ন পেয়ে সংরক্ষিত নারী আসন থেকে সংসদ সদস্য নির্বাচিত হন। তার নির্বাচনী আসন হলো "সংরক্ষিত আসন-৩ (রংপুর)"। ৯ মার্চ, ২০১৪ সালে সংরক্ষিত আসনের জন্য ৫০ জন প্রার্থী বাংলাদেশ নির্বাচন কমিশনে মনোয়নপত্র জমা দেন। কমিশন থেকে ১১ মার্চ, ২০১৪ তারিখে যাচাই বাছাই শেষে ৪৮ জন প্রার্থীর মনোয়নপত্র বৈধ ঘোষণা করা হয়। ঘোষিত তফসিল অনুযায়ী ৩ এপ্রিল, ২০১৪ সালে তাদের ভোটগ্রহণ অনুষ্ঠিত হওয়ার কথা ছিল। কিন্তু একটি আসনের বিপরীতে একাধিক প্রতিদ্বন্দ্বী না থাকায় বিনা প্রতিদ্বব্দিতায় হোসনে আরা লুৎফা ডালিয়াসহ বাকি সবাই সংসদ সদস্য নির্বাচিত হন।
আলী আবদুল্লাহ সালেহ
আলী আবদুল্লাহ সালেহ (, "ʿAlī ʿAbdullāh Ṣāliḥ"; ২১ মার্চ ১৯৪২ – ৪ ডিসেম্বর ২০১৭) হলেন ইয়েমেনের প্রথম রাষ্ট্রপতি।
২০১৭ সালের ৪ ডিসেম্বর তারিখে সালেহ হুতি বিদ্রোহীদের হামলায় নিহত হন।
মাটিরাঙ্গা পৌরসভা
মাটিরাঙ্গা পৌরসভা বাংলাদেশের খাগড়াছড়ি জেলার অন্তর্গত একটি পৌরসভা।
মাটিরাঙ্গা পৌরসভার আয়তন ২৫.৫০ বর্গ কিলোমিটার।
২০১১ সালের পরিসংখ্যান অনুযায়ী মাটিরাঙ্গা পৌরসভার লোকসংখ্যা ৩৬,০৪৯ জন। এর মধ্যে পুরুষ ১৮,৪১৫ জন এবং মহিলা ১৭,৬৩৪ জন।
মাটিরাঙ্গা উপজেলার সর্ব-দক্ষিণে মাটিরাঙ্গা পৌরসভার অবস্থান। খাগড়াছড়ি জেলা সদর থেকে এ পৌরসভার দূরত্ব ২২ কিলোমিটার। এ পৌরসভার পূর্বে, উত্তরে ও পশ্চিমে মাটিরাঙ্গা ইউনিয়ন এবং দক্ষিণে গুইমারা উপজেলার গুইমারা ইউনিয়ন অবস্থিত।
২০০২ সালের ৩০ নভেম্বর মাটিরাঙ্গা পৌরসভা প্রতিষ্ঠা লাভ করে এবং ২০১১ সালের ৩১ মে এ পৌরসভা "গ" শ্রেণী থেকে "খ" শ্রেণীভুক্ত হয়।
মাটিরাঙ্গা পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
মাটিরাঙ্গা পৌরসভায় যোগাযোগের প্রধান সড়ক চট্টগ্রাম-খাগড়াছড়ি মহাসড়ক। সব ধরণের যানবাহনে যোগাযোগ করা যায়।
খোরশেদ আরা হক
খোরশেদ আরা হক (জন্ম: ১০ মে, ১৯৪০) হলেন একজন বাংলাদেশী রাজনীতিবিদ ও সংসদ সদস্য। তিনি জাতীয় পার্টির সদস্য। তিনি মহিলাদের জন্য  সংরক্ষিত আসন থেকে নির্বাচিত হন।
খোরশেদ আরা হক কক্সবাজারে জন্মগ্রহণ করেন। তিনি কক্সবাজারের দক্ষিণ কলাতলীতে বসবাস করেন।
খোরশেদ আরা হক বাংলাদেশ জাতীয় পার্টির একজন সদস্য। মহিলাদের জন্য সংরক্ষিত আসন-৫০ থেকে তিনি সাংসদ নির্বাচিত হয়েছেন। একই সাথে জনপ্রশাসন মন্ত্রণালয় সংক্রান্ত সংসদীয় স্থায়ী কমিটির একজন সদস্য হিসেবে দায়িত্ব পালন করছেন।
খোরশেদ আরা হক বাংলাদেশ জাতীয় সংসদে মহিলাদের জন্য সংরক্ষিত আসন থেকে প্রতিদ্বদন্দীতা করেন। তার প্রতিদ্বন্দী আওয়ামী লীগের প্রার্থী সাবিহা নাহার বেগমের প্রার্থীতা বাংলাদেশ নির্বাচন কমিশন বাতিল করে দেয়, কারণ তার টেলিফোন বিল বাকি ছিলো। তার বকেয়া বিল ছিলো ২ লক্ষ ২৩ হাজার ৪৮৮ টাকা। তিনি বকেয়া বিল পরিশোধ করেন এবং আবার মনোয়ন জমা দেন। কিন্তু বাংলাদেশ নির্বাচন কমিশন তা গ্রহণ করে নি। তাই খোরশেদ আরা হক বাধাহীন ভাবে বিজয়ী হন। ১০ এপ্রিল নির্বাচন কমিশন (ইসি) নির্বাচিত ঘোষণা করে এবং একই দিনে নির্বাচন কমিশন তার নামে গ্যাজেট প্রকাশ করে।
নারী অধিকার আদায়ের আন্দোলনে তিনি বাংলাদেশে একজন উল্লেখযোগ্য নারী অধিকার কর্মী। জাতীয় সংসদে তিনি অর্থমন্ত্রী আবুল মাল আব্দুল মুহিতের ১৫% মুসক নীতির সমালোচনা করেন। কক্সবাজারে রোহিঙ্গাদের ত্রান বিতরণে একটি সরকারি প্রতিনিধিদলের প্রতিনিধি ছিলেন তিনি।
উত্তরবঙ্গের চা শিল্প
উত্তরবঙ্গের চা শিল্প পূর্ব ভারতের রাজ্য পশ্চিমবঙ্গের উত্তর বঙ্গীয় অঞ্চলে অবস্থিত চা উৎপাদন এলাকা ও চা উৎপাদনকে কেন্দ্র করে গড়ে ওঠা একটি শিল্প। পশ্চিমবঙ্গের দার্জিলিং, জলপাইগুড়ি, কোচবিহার, এবং উত্তর দিনাজপুরের জেলায় চা বাগান ও চা উৎপাদন সুবিধা রয়েছে।
উত্তরবঙ্গের দার্জিলিং পাহাড়, তরাই এবং ডুয়ার্স অঞ্চলে প্রায় ৪৫০ টি চা বাগান রয়েছে যা শিলিগুড়ির চা নিলাম কেন্দ্রের বিক্রেতা হিসাবে নিবন্ধিত। সবচেয়ে কম বয়সী চা বাগান হল চেনচুলা চা এস্টেট, রাইমাটংগ চা এস্টেট এবং কালচিনি চা এস্টেট। এই চা বাগানগুলি ৭২ বছর বয়সী। উত্তরবঙ্গের বৃহত্তম চা বাগানটি হল সামসিং চা এস্টেট যা ১২৫৬.৬০ হেক্টর আয়তন বিশিষ্ট। ডুয়ার্স অঞ্চলের অধিকাংশ চা বাগান ভারতীয় চা অ্যাসোসিয়েশন (ডিবিআইটিএ) এর ডুয়ার্স শাখার সদস্য এবং তরাই অঞ্চলের চা বাগানগুলি ভারতীয় চা অ্যাসোসিয়েশনের তরাই শাখার সদস্য।
ঔপনিবেশিক ব্রিটিশ রাজের যুগে ডুয়ার্স অঞ্চলে উত্তরবঙ্গের চা চাষ আজ থেকে প্রায় ১২০ থেকে ১৫০ বছর আগে শুরু হয়েছিল।
১৮৪২ সালে দার্জিলিং জেলা এবং উত্তরবঙ্গের সন্নিহিত এলাকায় চা গাছের চারা বপন করা হয়।
ছোট চা উৎপাদকেরা বা ছোট চা বাগান মূলত উত্তর দিনাজপুর, জলপাইগুড়ি, কোচবিহার এবং দার্জিলিং পাহাড়ের পাদদেশে অবস্থিত।
স্থানীয় চা উৎপাদনের বিপণন সুবিধার জন্য ১৯৭৬ সালে শিলিগুড়ি চা নিলাম কেন্দ্র প্রতিষ্ঠিত হয়। এই চা নিলাম কেন্দ্রটি উত্তরবঙ্গের চা উৎপাদকদের চা বিক্রয়ের জন্য নিলাম কেন্দ্র চা পরিবহনের সময় অত্যন্ত হ্রাস করেছে কারণ এই নিলাম কেন্দ্র গঠনের পূর্বে চা উৎপাদকরা তাদের চা গুয়াহাটি চা নিলাম কেন্দ্রের বাজারে বিক্রি করতেন যা শিলিগুড়ি থেকে প্রায় ৫০০ কিলোমিটার দূরে অবস্থিত।
এ কে এম ফজলুল হক
এ কে এম ফজলুল হক একজন বাংলাদেশী রাজনীতিবিদ ও সংসদ সদস্য। তিনি বাংলাদেশ আওয়ামী লীগের একজন সদস্য।
=জন্ম ও প্রাথমিক জীবন=
এ কে এম ফজলুল হক ১৯৪৯ সালের ১৬ জানুয়ারি জন্মগ্রহণ করেন। তার জন্মস্থল শেরপুর জেলায়। তার ডাক নাম "চান"।
এ কে এম ফজলুল হক বিএসসি ইঞ্জিনিয়ারিং ডিগ্রী অর্জন করেন।
পেশাগত জীবনে তিনি একজন ইঞ্জিনিয়ার ছিলেন। এছাড়া তিনি শেরপুর থেকে দুইবার নির্বাচিত একজন সাংসদ।
ছাত্র জীবন থেকেই তার রাজনীতিতে পদাচারণা শুরু। রাজনৈতিক জীবনে তিনি বাংলাদেশ আওয়ামী লীগের সাথে যুক্ত হন ও শেরপুর-৩ আসন থেকে সংসদ সদস্য নির্বাচিত হন। শেরপুর-৩ আসনটি শেরপুর জেলার শ্রীবর্দি উপজেলা ও ঝিনাইগাতি উপজেলা নিয়ে গঠিত। এছাড়া তিনি শেরপুর আওয়ামী লীগের অন্যতম সংগঠক।
২০০৮ সালের জাতীয় সংসদ নির্বাচনে এ কে এম ফজলুল হক প্রথমবার সংসদ সদস্য নির্বাচিত হন। এরপর ২০১৪ সালের ১০ম জাতীয় সংসদ নির্বাচনে আবার তিনি সংসদ সদস্য নির্বাচিত হয়েছেন।
২০১৭ সালে এ কে এম ফজলুল হক শেরপুরের শ্রীবরদীতে মিড ডে মিল কর্মসূচীর উদবোধন করেন। শিক্ষার্থী ঝরে পড়া রোধ, বিদ্যালয়মুখী ও পাঠ উন্নতির লক্ষ্যে শেরপুরের উত্তর শ্রীবরদী সরকারি প্রাথমিক বিদ্যালয়ের প্রায় ১শ ১৫জন শিক্ষার্থীদের মাঝে মিড ডে মিল ও একটি করে টিফিন বক্স বিতরণ করা হয়।=তথ্যসূত্র=
বর্তনী নকশাকরণ
বর্তনী নকশাকরণ () একটি সাধারণ বৈদ্যুতিক পরিভাষা। এটি দ্বারা একটি সমন্বিত বর্তনীতে পৃথক পৃথক ট্রানজিস্টর বসানোর কাজ থেকে শুরু করে অতিজটিল ও সুক্ষ্ম ইলেকট্রনিক ব্যবস্থা সৃষ্টি প্রক্রিয়াকেও বোঝানো যায়।
সরল বৈদ্যুতিক বর্তনীর ক্ষেত্রে নকশাকরণ প্রক্রিয়াটি একজন ব্যক্তিই সম্পাদন করতে পারেন এবং এজন্য কোন পরিকল্পিত বা সুসংগঠিত প্রক্রিয়ার প্রয়োজন হয় না। অন্যদিকে জটিল কোনও বৈদ্যুতিক ব্যবস্থা নকশা করার সময় বহুসংখ্যক নকশাবিদের একটী দল নিয়মানুগ বা পদ্ধতিগত উপায়ে আগান এবং অনেক সময় নিয়ন্ত্রিত কম্পিউটার সিমুলেশনের সাহায্য নেন।
সমন্বিত বর্তনীর স্বয়ংক্রিয় নকশাকরণ প্রক্রিয়াতে “বর্তনী নকশাকরণ” বলতে নকশাকরণ চক্রের সেই ধাপটিকে বোঝায়, যে ধাপে সমন্বিত বর্তনীটির “স্কিম্যাটিক্স”টি (Schematics) উৎপাদিত হয়। সাধারণত এই ধাপটি যুক্তিভিত্তিক নকশাকরণ (logic design) এবং ভৌত নকশাকরণের (physical design) মধ্যবর্তী ধাপ।
সেলিম ওসমান
এ কে এম সেলিম ওসমান একজন বাংলাদেশী রাজনীতিবিদ ও সংসদ সদস্য। তিনি বাংলাদেশ জাতীয় পার্টির সদস্য ছিলেন। তার নির্বাচনী এলাকা হলো নারায়ণগঞ্জ-৫।
২০১৪ সালে তিনি  বাংলাদেশ নিটওয়্যার প্রস্তুত ও রপ্তানিকারক সমিতির সভাপতি নির্বাচিত হন। ২০১৪ সালে তার বড় ভাই মারা যাওয়ার পর তিনি নারায়ণগঞ্জ-৫ আসন থেকে সংসদ সদস্য নির্বাচিত হন।
সেলিম ওসমান জাতীয় পার্টির সদস্য। ২০১৪ সালের ২৬ জুন নারায়ণগঞ্জ-৫ আসনের উপনির্বাচনে সেলিম ওসমান জাতীয় পার্টির লাঙ্গল প্রতীকে নির্বাচন করে সাংসদ নির্বাচিত হন। তার নিকটতম প্রতিদ্বন্দ্বী ছিলেন নাগরিক ঐক্যের নেতা সাবেক এমপি এস এম আকরাম।
সেলিম ওসমানের বাবা এ কে এম শামসুজ্জোহা ছিলেন প্রখ্যাত আওয়ামী লীগ নেতা ও প্রতিষ্ঠাকালীন সদস্য। তিনি ১৯৭০ সালের নির্বাচনে নারায়ণগঞ্জ থেকে সংসদ সদস্য নির্বাচিত হয়েছিলেন। এরপর আবার ১৯৭৩ সালে তিনি একই আসন থেকে নির্বাচিত হয়েছিলেন। সেলিম ওসমানের মায়ের নাম সেলিনা জোহা। সেলিমের ভাই শামীম ওসমান বাংলাদেশ আওয়ামী লীগের একজন সংসদ সদস্য। সেলিম ওসমানের অপর ভাই নাসিম ওসমান ৪ বার সংসদ সদস্য নির্বাচিত হয়েছেন।
২০১৬ সালে পিয়ার সাত্তার লতিফ উচ্চ বিদ্যালয়ের প্রধান শিক্ষক শ্যামল কান্তি ভক্তকে ইসলাম অবমাননার অভিযোগে কান ধরে উঠ-বস করানো হয়। ঘটনাটি সারাদেশে ছড়িয়ে পড়ে ও তুমুল বিতর্কের জন্ম দেয়। এতে অভিযোগ উঠে যে সেলিম ওসমানের নির্দেশেই শ্যামল কান্তি ভক্তকে লাঞ্চিত করা হয়। লাঞ্ছিত করার ঘটনায় মামলা দায়ের করা হয়। এই মামলায় সেলিম ওসমানসহ দুইজনের বিরুদ্ধে অভিযোগ গঠনের বিষয়ে শুনানি হয়।
নাসিম ওসমান
নাসিম ওসমান ছিলেন বাংলাদেশ জাতীয় পার্টির প্রেসিডিয়াম সদস্য ও সাবেক সংসদ সদস্য। তার নির্বাচনী এলাকা হলো নারায়নগঞ্জ-৫।
নাসিম ওসমানের জন্ম নারায়ণগঞ্জ জেলায়। ১৯৫৩ সালের ৩১ শে জুলাই তিনি জন্মগ্রহন করেন।
মরহুম জনাব নাসিম ওসমান জাতীয় পার্টির প্রেসিডিয়াম সদস্য ছিলেন। নাসিম ওসমান প্রথমে বাংলাদেশ আওয়ামী লীগ দলীয় রাজনীতির সাথে জড়িত ছিলেন। তার বাবা এ কে এম শামসুজ্জোহা ছিলেন প্রখ্যাত আওয়ামী লীগ নেতা এবং বঙ্গবন্ধু শেখ মুজিবুর রহমানের অন্যতম সহচর। পরবর্তীতে নাসিম ওসমান বাংলাদেশ জাতীয় পার্টির রাজনৈতিক আদর্শে বিশ্বাসী হয়ে পড়েন। তিনি ৪ বার বাংলাদেশ জাতীয় পার্টির হয়ে বাংলাদেশের জাতীয় সংসদ সদস্য নির্বাচিত হন, যথাক্রমে ১৯৮৬, ১৯৮৮, ২০০৮ ও ২০১৪ সালে।
১৯৭১ সালে বাংলাদেশের স্বাধীনতার জন্য মুক্তিযুদ্ধ শুরু হলে নাসিম ওসমান পালিয়ে ভারতে চলে যান। সেখানে তিনি গেরিলা যুদ্ধ প্রশিক্ষণ শেষ করে দেশে ফিরে এসে যুদ্ধ করেন।
১৯৭৫ সালের ১৫ আগস্ট শেখ মুজিবুর রহমানকে পরিবারের সকলের সাথে হত্যা করা হয়। তার আগের দিন ১৪ আগস্ট তিনি পারভীন ওসমানকে বিয়ে করেন। বিয়েতে শেখ মুজিবুর রহমানের পুত্র শেখ কামাল উপস্থিত ছিলেন। ১৫ আগস্ট স্বপরিবারে বঙ্গবন্ধুকে হত্যা করা হলে নাসিম ওসমান নবপত্নীকে ফেলে হত্যার প্রতিশোধ নিতে চলে যান। তিনি ঢাকায় প্রতিরোধ গড়ার চেষ্টা করে ব্যর্থ হন। এরপর তিনি আবার ভারতে চলে যান এবং সেখানে সবাইকে ঐক্যবদ্ধ করার চেষ্টা করেন। তৎকালীন কাদের বাহিনীর সেকেন্ড ইন কমান্ড হিসেবে দায়িত্ব পালন করেছেন তিনি।
নাসিম ওসমানের বাবা এ কে এম শামসুজ্জোহা ছিলেন প্রখ্যাত আওয়ামী লীগ নেতা ও প্রতিষ্ঠাকালীন সদস্য। তিনি ১৯৭০ সালের নির্বাচনে নারায়ণগঞ্জ থেকে সংসদ সদস্য নির্বাচিত হয়েছিলেন। এরপর আবার ১৯৭৩ সালে তিনি একই আসন থেকে নির্বাচিত হয়েছিলেন। নাসিম ওসমানের ছোট ভাই শামীম ওসমান বাংলাদেশ আওয়ামী লীগের একজন সংসদ সদস্য। তার আরেক ভাই সেলিম ওসমান তার মৃত্যুর পর সাংসদ নির্বাচিত হন। নাসিম ওসমানের স্ত্রীর নাম পারভিন ওসমান। এই দম্পতির এক ছেলে ও দুই কন্যা আছে।
২০১৪ সালের ১৮ এপ্রিল চিকিৎসার জন্য নাসিম ওসমানকে ভারতে নিয়ে যাওয়া হয়। দিল্লিতে চিকিৎসা নেওয়ার পর তিনি দেরাদুন যান। সেখানে একটি আবাসিক হোটেলে অবস্থানকালে আকস্মিক হূদেরাগে আক্রান্ত হলে তাঁকে হাসপাতালে নেওয়া হয়। সেখানে তিনি ৩০ এপ্রিল, ২০১৪ সালে মারা যান।
নাসিম ওসমানের নামে নারায়ণগঞ্জে একটি শিশু পার্ক নির্মাণ করা হয়েছে। মেরি-গোরাউন্ড, ওয়াটার বোট, জেট কোস্টার, মিনি গেইন্ট হুইল, মিনি শান্তা মারিয়া, ফ্লাওয়ার কাপ, বাম্বার কার ইত্যাদি রাইটগুলো পাওয়া যায় এখানে।
অর্ধপরিবাহী যন্ত্র
অর্ধপরিবাহী যন্ত্রাংশ () বলতে সেইসব ইলেকট্রনিক যন্ত্রাংশকে বোঝায়, যেগুলি মূলত সিলিকন, জার্মেনিয়াম এবং গ্যালিয়াম আর্সেনাইডের মত অর্ধপরিবাহী উপাদানগুলির ইলেকট্রনিক বৈশিষ্ট্যকে কাজে লাগায়। এছাড়া জৈব অর্ধপরিবাহী দিয়েও যন্ত্রাংশ তৈরি হতে পারে। ইলেকট্রনিক্‌সের বেশির ভাগ ব্যবহারিক ক্ষেত্রে অর্ধপরিবাহী যন্ত্রাংশগুলি ভ্যাকিউয়াম টিউব বা তাপ-আধানিক যন্ত্রাংশগুলিকে প্রতিস্থাপন করেছে। উচ্চমাত্রার শূন্যস্থানে বায়বীয় পদার্থের মধ্য দিয়ে ইলেকট্রনের প্রবাহের পরিবর্তে এসব যন্ত্রাংশে কঠিন অবস্থায় ইলেকট্রনের সংবহন করানো হয়।
অর্ধপরিবাহী যন্ত্রাংশগুলি একক বিচ্ছিন্ন যন্ত্রাংশ হিসেবে কিংবা সমন্বিত বর্তনী হিসেবে প্রস্তুত করা হতে পারে। সমন্বিত বর্তনীতে একটি মাত্র অর্ধপরিবাহী মাতৃকা স্তরে বা ওয়েফারে একাধিক (অল্প কয়েকটি থেকে শুরু করে শত কোটি) যন্ত্রাংশ প্রস্তুত করা হতে পারে।
অর্ধপরিবাহী যন্ত্রাংশগুলি বেশ উপযোগী কেননা এগুলির আচরণ বা বৈশিষ্ট্য ভেজাল উপাদান যোগ করার মাধ্যমে সহজেই পরিবর্তন করা সম্ভব, যার ইংরেজি পারিভাষিক নাম ডোপিং। বৈদ্যুতিক বা চৌম্বকীয় ক্ষেত্র উপস্থাপন করে, আলো বা তাপের সংস্পর্শে এনে, বা যান্ত্রিকভাবে আভ্যন্তরীণ গঠন পরিবর্তন করে অর্ধপরিবাহী উপাদানের বিদ্যুৎ পরিবাহিতা নিয়ন্ত্রণ করা সম্ভব। একারণে অর্ধপরিবাহী যন্ত্রাংশগুলির খুবই উন্নতমানে সংবেদক (Sensor) হিসেবে কাজ করতে পারে।
ডায়োড, এল ই ডি, ট্রানজিস্টর, মসফেট, ইত্যাদি কিছু অর্ধপরিবাহী যন্ত্রাংশের উদাহরণ।
এ. কে. এম. শামসুজ্জোহা
এ কে এম শামসুজ্জোহা একজন বাংলাদেশ আওয়ামী লীগের রাজনীতিবিদ ও সাবেক সংসদ সদস্য। তার নির্বাচনী এলাকা নারায়নগঞ্জ। স্বাধীনতা ও মুক্তিযুদ্ধ ক্ষেত্রে অনন্যসাধারণ ও কৃতিত্বপূর্ণ অবদানের স্বীকৃতিস্বরূপ তাঁকে ২০১২ সালে মরণোত্তর স্বাধীনতা পদক ২০১১ দেয়া হয়।
তিনি ১৯২৪ সালে নারায়ণগঞ্জ জেলায় জন্মগ্রহণ করেন। তাঁর পিতার নাম খান সাহেব এম. ওসমান আলী এবং মাতার নাম জামিলা ওসমান। তিনি ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন।
১৯৪২ সালে তিনি নারায়ণগঞ্জ ছাত্র মুসলিম লীগের সাধারণ সম্পাদক হন ও ১৯৪৫ সালে শিক্ষা আন্দোলনে অংশগ্রহণ করেন। ১৯৪৯ সালে তিনি আওয়ামী মুসলিম লীগে সদস্য হিসেবে যোগ দেন। ১৯৫২ সালে তিনি নারায়ণগঞ্জ ভাষা সংগ্রাম পরিষদের সভাপতি হিসেবে ভাষা আন্দোলনে নেতৃত্ব দেন। সেই সময় একটি মিথ্যা মামলায় তাঁকে ১৮ মাস কারাবন্দী রাখা হয়। ১৯৬৪ সালে নারায়ণগঞ্জ মহকুমা সাম্প্রদায়িক দাঙ্গা প্রতিরোধ কমিটির আহ্বায়কের দায়িত্ব পালন করেন।
তিনি ১৯৭০-এর নির্বাচনে পাকিস্তান জাতীয় পরিষদের সদস্য নির্বাচিত হন। মুক্তিযোদ্ধাদের সময় মুজিবনগর সরকারের প্রতিনিধি হিসেবে ভারতের বিভিন্ন রাজ্য ভ্রমণ করে জনমত গঠন ও তহবিল সংগ্রহে তিনি গুরুত্বপূর্ণ ভূমিকা রাখেন। ১৯৭১ সালের ১৭ ডিসেম্বর তিনি মুজিবনগর সরকারের প্রতিনিধি হিসেবে প্রথম বেতার ভাষণ প্রদান করেন এবং দেশের সর্বোচ্চ আদালতে জাতীয় পতাকা উত্তোলন করেন।
স্বাধীনতা যুদ্ধের পর ১৯৭৩ সালে নারায়ণগঞ্জ থেকে তিনি জাতীয় সংসদ সদস্য নির্বাচিত হন। বঙ্গবন্ধুর হত্যাকাণ্ডের পর মন্ত্রিত্ব গ্রহণের প্রস্তাব প্রত্যাখ্যান করলে তাঁকে ১৮ মাস বন্দী রাখা হয়।
ব্যক্তিগত জীবনে তিনি ১৯৫০ সালে নাগিনা জোহাকে বিয়ে করেন। তার তিন পুত্র সংসদীয় নির্বাচনে জয়লাভ করে ও সাংসদ নির্বাচিত হয়। তাদের মধ্যে সেলিম ওসমান এবং নাসিম ওসমান জাতীয় পার্টি থেকে নির্বাচিত এবং শামীম ওসমান বাংলাদেশ আওয়ামী লীগ থেকে নির্বাচিত হন।
তিনি ২০ ফেব্রুয়ারি, ১৯৮৭ সালে মারা যান।
তড়িৎকোষ
তড়িৎকোষ বা বৈদ্যুতিক কোষ বা ইংরেজি পরিভাষায় ব্যাটারি () বলতে এমন একটি যন্ত্রাংশকে বোঝায় যেটিতে এক বা একাধিক তড়িৎ-রাসায়নিক কোষ থাকে, এবং যেটির বহির্ভাগে সংযোগ স্থাপনের ব্যবস্থা থাকে। সংযুক্ত হলে তড়িৎকোষ বিভিন্ন বৈদ্যুতিক যন্ত্র যেমন ফ্ল্যাশলাইট, মোবাইল ফোন, এমনকি বৈদ্যুতিক গাড়ি চালানোর জন্য প্রয়োজনীয় বৈদ্যুতিক শক্তি সরবরাহ করতে পারে।
যখন কোনও তড়িৎকোষ বৈদ্যুতিক শক্তি সরবরাহ করে, তখন এটির বৈদ্যুতিকভাবে ধনাত্মক প্রান্তটিকে ক্যাথোড এবং ঋণাত্মক প্রান্তটিকে অ্যানোড বলে। ঋণাত্মক হিসেবে চিহ্নিত প্রান্তটি হল ইলেকট্রনের উৎস; এটি বহিঃস্থ কোন বর্তনীর সাথে যুক্ত হলে ইলেকট্রনগুলি প্রবাহিত হওয়া শুরু করে এবং বহিঃস্থ যন্ত্রাংশটিতে বৈদ্যুতিক শক্তি সরবরাহ করে। তড়িৎকোষের ভেতরে ইলেকট্রোলাইটগুলি আধান বা আয়ন হিসেবে প্রবাহিত হয় এবং রাসায়নিক বিক্রিয়া সম্পূর্ণ করে বহিঃস্থ বর্তনীতে শক্তি সরবরাহ করে। ঐতিহাসিকভাবে ইংরেজি ভাষাতে ব্যাটারি বলতে একাধিক তড়িৎকোষবিশিষ্ট যন্ত্রাংশকে বোঝালেও বর্তমানে একটিমাত্র তড়িৎকোষবিশিষ্ট যন্ত্রকেও ব্যাটারি বলা হয়।
কলসকাঠী জমিদার বাড়ি
কলসকাঠী জমিদার বাড়ি বাংলাদেশের বরিশাল বিভাগের বরিশাল জেলার বাকেরগঞ্জ উপজেলার একটি ঐতিহাসিক জমিদার বাড়ি।
প্রায় তিনশতক আগে এই কলসকাঠী জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা জানকী বল্লভ রায় চৌধুরী। তিনি ছিলেন জমিদার রামাকান্তের পুত্র। আর এই রামাকান্ত ছিলেন গারড়িয়ার জমিদার। জানকী বল্লভ রায় চৌধুরীরা ছিলেন দুই ভাই। তিনি ছিলেন ছোট। আর বড় ভাই ছিলেন রাম বল্লভ। বড় ভাই ছোট ভাইকে হত্যার পরিকল্পনা করেন। মূলত এই জমিদারির জন্যই এই হত্যার পরিকল্পনা। ছোট ভাই অর্থাৎ জানকী বল্লভ রায় চৌধুরী তার বৌদির মাধ্যমে এই ব্যাপারটি জানতে পারে। পরে রাতের আঁধারে তিনি মুর্শিদাবাদে চলে যান এবং সেখানে নবাবের কাছে এই বিষয়ে বলেন। তখন মুর্শিদাবাদের নবাব তাকে অরংপুর পরগনার জমিদার হিসেবে নিযুক্ত করেন। জমিদারি পেয়ে তিনি কলসকাঠীতে এসে বসতি স্থাপন করেন। আর এইভাবেই কলসকাঠীতে এই জমিদার বাড়িটি প্রতিষ্ঠিত হয়। এখানে ১৩ জন জমিদারের বাস ছিল। আর তাদের আলাদা আলাদা জমিদার বাড়ি ছিল। যারা মূলত এই জমিদার বাড়ির গোড়াপত্তনকারী জানকী বল্লভ রায় চৌধুরীর বংশধর ছিল। তারা এই এলাকার প্রতাপশালী জমিদার ছিলেন।
বর্তমানে জমিদার বাড়ির বাড়িগুলো রক্ষণাবেক্ষণের অভাবে প্রায় ধ্বংসপ্রাপ্ত। এখানে কিছু মন্দির আছে সেগুলোও প্রায় ধ্বংসের মুখে।
ঢাকা সদরঘাট থেকে লঞ্চ অথবা সায়েদাবাদ থেকে বাসে করে বরিশাল জেলায় যেতে হবে। বরিশালের রূপাতলী বাসস্ট্যান্ড থেকে বাকেরগঞ্জ উপজেলার বাস পাওয়া যায়, যা প্রতি ১৫ মিনিট পরপর এখান থেকে ছেড়ে যায় বাকেরগঞ্জের উদ্দেশ্যে। সেখান থেকে রিক্সা নিয়ে খেয়াঘাট যেয়ে নদী পার হতে হবে। তারপর ভ্যান বা রিক্সা করে কলসকাঠী যাওয়া যায়।
ফেরোমন
ফেরোমন (প্রাচীন গ্রিক থেকে "" "বহন করা" এবং হরমোন, প্রাচীন গ্রিক "" হতে) হচ্ছে নিঃসরিত হওয়া রাসায়নিক বস্তু যা একই প্রজাতির সদস্যদের মধ্যে একটি সামাজিক প্রতিক্রিয়ার সৃষ্টি করে। ফেরোমন হচ্ছে রাসায়নিক পদার্থ যা স্বতন্ত্রভাবে শরীরের বাইরে ক্ষরিত হয় এবং হরমোনের মত আচরণ করে। যারা এটি গ্রহণ করে, তাদের উপরও এটি স্বতন্ত্র্যভাবে প্রভাব ফেলে। বিভিন্ন ধরনের ফেরোমন যেমনঃ "এলার্ম ফেরোমন", "ফুড ট্রেইল ফেরোমন", "সেক্স ফেরোমন" ইত্যাদি আছে। এছাড়াও আরো অনেক ফেরোমন আছে; যারা শারীরিক এবং স্বভাবে প্রভাব ফেলে। ফেরোমন এককোষী আদিকোষ থেকে জটিল বহুকোষী প্রকৃত কোষে ব্যবহৃত হয়। পতঙ্গে ফেরোমনের ব্যবহার বেশ ভালোভাবে গবেষণা থেকে লিপিবদ্ধ করা হয়েছে। অধিকন্তু, কিছু ভার্টিব্রাটা, উদ্ভিদ এবং সিলিয়াট (এক ধরনের প্রোটোজোয়া) ফেরোমন ব্যবহার করে যোগাযোগ করে।
"ফেরোমন" একটি পোর্টেম্যানটিউ শব্দ। ১৯৫৯ সালে পিটার কার্লসন এবং মার্টিন লুসচার; গ্রিক শব্দ φερω "ফেরো" ('আমি বহন করি') এবং ὁρμων "হরমোন" ('stimulating') কে সমন্বয় করে এই নাম রাখেন। ফেরোমনকে ইক্টো-হরমোন নামেও শ্রেণিবদ্ধ করা হয়। পুর্বে বিভিন্ন সময় অনেক গবেষক যেমনঃ জিন হেনরী ফাব্রে, জোসেফ এ. লিন্টার, এডলফ বুটেনান্ডট, এবং চরিত্রবিজ্ঞানী (প্রাণীজগতের) কার্ল ভন ফ্রিসচ একে নিয়ে গবেষণা করেছেন। তারা একে বিভিন্ন নামে নামান্বিত করেছেন। তাৎক্ষণিকভাবে "alarm substances" নামে একজন নামকরণ করেছেন। এই রাসায়নিক বার্তাবাহক শরীরের বাইরে স্থানান্তরিত হয় এবং নিউরোসার্কিটকে, হরমোন অথবা সাইটোকিনের সাথে অটোনোমাস নার্ভাস সিস্টেমকে প্রভাবিত করে। এটি যে গ্রহণ করে; তার শারীরিক পরিবর্তন, ইনফ্লাম্যাটরী সিগনালিং, প্রতিরোধক ব্যবস্থা এবং স্বভাবে পরিবর্তন দেখা যায়। জার্মান জীবরসায়নবিদ এডলফ বুটেনান্ডট সর্বপ্রথম নারী রেশম পোকার ফেরোমেন থেকে বোম্বিকল এর মতো সুগঠিত রাসায়নিক দ্রব্য পান এবং শ্রেণীবিন্যাসিত করেন। এরপরপরই বিজ্ঞানীরা কেমিকাল সিগনাল আচরণগত জীববৈজ্ঞানিক বৈশিষ্ট্য নির্দেশে ব্যবহার করার প্রস্তাবনা রাখেন।
কাজী আম্বার আলী
মৌলভী কাজী আম্বার আলী হলেন বাংলাদেশের একজন প্রখ্যাত শিক্ষাবিদ। জাতীয় জীবনে অনন্য সাধারণ অবদানের জন্য ১৯৯৫ সালে তাকে “শিক্ষায় স্বাধীনতা পুরস্কার” প্রদান করা হয়।
তিনি ১৯৫৮ সালে আজিমপুর গার্লস স্কুল এন্ড কলেজের প্রধান শিক্ষক নিযুক্ত হন।
শিক্ষা প্রসারে অসাধারণ অবদানের জন্য ১৯৯৫ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
হেত্বাভাস
দর্শনশাস্ত্রে হেত্বাভাস বলতে বুঝায় কারন প্রক্রিয়ার এমন কোনো ধরন যা তার যুক্তিগঠনের ত্রুটির কারনে ভুল হয়ে যায় এবং সে ত্রুটিগুলো সুন্দরভাবে কোনো যুক্তি ব্যবস্থাতে ধরিয়ে দেওয়া যায়, যার উদাহরন হচ্ছে প্রস্তাবনামূলক ক্যালকুলাস। কোনো তর্কে হেত্বাভাস থাকলে তা ভুল। তবে সেটা হয়তো বিতর্কের সত্যতা ধ্বংস করতে পারবেনা, কারন প্রযোজ্যতা এবং সত্যতা আলাদা জিনিস হয় সজ্জিত যু্ক্তিবিদ্যাতে, যার উদাহরন হচ্ছে, সপ্তাহের দিন মঙ্গলবারের সাথে বৃষ্টির সংখ্যার সহসম্পর্ক থাকতে পারে, যার ফলে একজন হয়তো বিশ্বাস করতে পারে যে মঙ্গলবার গুলোতে বেশি বৃষ্টি হবে। কিন্তু এখানে বিশ্বাসকারী সহসম্পর্কীয় হেত্বাভাস ঘটালো, কারন বৃষ্টির সংখ্যার সাথে সপ্তাহের বারের কোনো কারনতত্ত্বীয় সম্পর্ক নেই আসলে। তাই নিজের দৃষ্টিতে তা সত্য মনে হলেও তা যুক্তি দিয়ে সঠিক প্রমান করানো অসম্ভব ব্যাপার।
ইসলামপুর ইউনিয়ন, কক্সবাজার সদর
ইসলামপুর বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।
ইসলামপুর ইউনিয়নের আয়তন ২৫৮২ একর (১০.৪৫ বর্গ কিলোমিটার)। এটি কক্সবাজার সদর উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী ইসলামপুর ইউনিয়নের লোকসংখ্যা ১৪,৭৫৮ জন। এর মধ্যে পুরুষ ৭,৭২৭ জন এবং মহিলা ৭,০৩১ জন।
কক্সবাজার সদর উপজেলার সর্ব-উত্তরে ইসলামপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩২ কিলোমিটার। এ ইউনিয়নের পশ্চিমে পোকখালী ইউনিয়ন, দক্ষিণে পোকখালী ইউনিয়ন ও ইসলামাবাদ ইউনিয়ন এবং পূর্বে ও উত্তরে চকরিয়া উপজেলার খুটাখালী ইউনিয়ন অবস্থিত।
ইসলামপুর ইউনিয়ন কক্সবাজার সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল:
ইসলামপুর ইউনিয়নের স্বাক্ষরতার হার ৩০.৬৩%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।
ইসলামপুর ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
ইসলামপুর ইউনিয়নের পশ্চিম প্রান্ত দিয়ে নাপিতখালী খাল প্রবাহিত হয়ে মহেশখালী চ্যানেলে মিশেছে।
ইসলামপুর ইউনিয়নের প্রধান ২টি হাট/বাজার হল ইসলামপুর বাজার এবং নতুন অফিস বাজার।
কট ইন দ্য রেইন
কট ইন দ্য রেইন (ইংরেজি: Caught in the Rain) হল চার্লি চ্যাপলিন রচিত ও পরিচালিত ১৯১৪ সালের মার্কিন হাস্যরসাত্মক নির্বাক চলচ্চিত্র। এটি চ্যাপলিন রচিত ও পরিচালিত প্রথম চলচ্চিত্র। পরিচালনার পাশাপাশি চ্যাপলিন এতে প্রধান চরিত্রে অভিনয় করেন। কিস্টোন স্টুডিওজের ব্যানারে এটি প্রযোজনা করেন ম্যাক সিনেট। চলচ্চিত্রটি বাণিজ্যিকভাবে সফলতা লাভ করে।
পার্কে এক বয়স্ক ব্যক্তি তার স্ত্রীর সাথে প্রণয় নিবেদন করে। লোকটি সেন্ট রুকোপিয়াস নামক একটি দোকানে যান সিগারেট কিনতে। এই ফাঁকে দ্য ট্রাম্প বেঞ্চে বসা মহিলাটির পাশে এসে বসেন এবং তার সাথে তোষামোদ করতে থাকেন। লোকটি ফিরে এসে ট্রাম্পকে তার স্ত্রী সাথে হাসাহাসি করতে দেখে রাগান্বিত হন এবং ট্রাম্পকে বেঞ্চ থেকে ধাক্কা দিয়ে ফেলে তার স্ত্রীকে নিয়ে চলে যান। স্বামী-স্ত্রী উভয়ই তাদের হোটেলে চলে যান।
ট্রাম্প নিরাশ হয়ে ফিরে যায় এবং মদ পান করে মাতাল হয়ে রাস্তায় বের হলে প্রায় গাড়ি চাপা পড়ে। সেও একই হোটেলে আসে এবং এক যুবতীর পিছু নিয়ে হোটেলে ঢোকে এবং এক ব্যক্তির ব্যান্ডেজ করা পায়ে হোঁচট খেয়ে রিসেপশন ডেস্কে গিয়ে পড়ে। সে রেজিস্টার খাতায় দেখে কোন কক্ষে সেই স্বামী স্ত্রী অবস্থান করছে এবং তাড়াহুড়ো করতে গিয়ে ভেজা সিঁড়িতে কয়েকবার পিছলে পড়ে। কয়েকবার এমন করতে গিয়ে সে আহত লোকটি এবং তার দুই মেয়ে বন্ধুর উপর পড়ে।
স্বামী স্ত্রী দুজনে যে কক্ষে ঝগড়া করছে, সে সেই কক্ষের দিকে এগিয়ে যায়। তার চাবি দিয়ে তালা না খুললেও দরজা খোলা ছিল এবং সে কক্ষে প্রবেশ করে। মদ্যপ থাকার কারণে সে তাদের দুজনকে খেয়াল করে না, পরে লোকটি তাকে সেই কক্ষ থেকে বের করে দেয়। ট্রাম্প চাবি দিয়ে অন্য একটি কক্ষে প্রবেশ করে এবং জামা-কাপড় ছেড়ে বিছানায় ঘুমাতে যায়।
ইতিমধ্যে লোকটি তার স্ত্রীকে রেখে বাইরে যায়। মহিলাটির ঘুমের ঘোরে হাঁটার অভ্যাস থাকার কারণে সে ট্রাম্পের কক্ষের প্রবেশ করে। বৃষ্টি শুরু হলে লোকটি ঘরে ফিরে আসে এবং সেখানে তার স্ত্রীকে না পেয়ে লবিতে খুঁজতে থাকে। ট্রাম্পও জেগে গিয়ে ঘরের বাইরে বেড়িয়ে আসে এবং লোকটির প্রশ্নের উত্তরে জানায় যে সে তার স্ত্রীর ব্যাপারে কিছু জানে না। লোকটি নিচে রিসেপশনে বিষয়টি জানাতে গেলে ট্রাম্প তার ঘরে প্রবেশ করে এবং মহিলাটিকে তার ঘরে দিয়ে আসতে যায়। এমন সময় লোকটি ফিরে এলে বাইরে বৃষ্টির মধ্যে জানালার ব্যালকনি আশ্রয় নেয়। কিন্তু নিচে কয়েকজন পুলিশ তাকে দেখে এবং বন্দুক উঁচিয়ে ভয় দেখালে সে পুনরায় ঘরে সেই দম্পতির ঘরে প্রবেশ করে। পুলিশ উপরে এলে তাদের সাথে সেই স্বামী ও ট্রাম্পের হাতাহাতি হয়। পুলিশ চলে যায়। শেষ দৃশ্যে মহিলা এবং মদ্যপ ট্রাম্পকে মেঝেতে পড়ে থাকতে দেখা যায়।
এগোনিস্ট
এগোনিষ্ট হচ্ছে রাসায়নিক পদার্থ যা রিসেপ্টরকে আবদ্ধ করে এবং রিসেপ্টরকে উদ্দীপ্ত করে জৈব প্রতিক্রিয়ার সূচনা করে। যখন একটি এগোনিস্ট একটি ক্রিয়ার কারণ হয়, তখন এন্টাগনিষ্ট; এগোনিষ্টের ক্রিয়াকে ব্লক করে। এবং একটি ইনভার্স এগোনিষ্ট; এগোনিষ্টের বিপরীত ক্রিয়া করে।
মৌখিক ব্যবস্থাপনা
মৌখিক ব্যবস্থাপনা হচ্ছে ব্যবস্থাপনারই একটি পথ; যেখানে পদার্থ মুখ দিয়ে গ্রহণ করা হয়। মুখের মাধ্যমে যে ঔষুধ গ্রহণ করা হয় তাকে সংক্ষেপিতভাবে Per os (P.O.) নামেও ডাকা হয়। অনেক ঔষুধ মুখ দিয়ে গ্রহণ করা হয়; যাতে করে ঔষুধের একটা সুশৃঙ্ক্ষল পদ্ধতিগত প্রভাব পরে এবং উদাহরণস্বরুপ রক্ত প্রবাহের মাধ্যমে তা শরীরের বিভিন্ন স্থানে পৌঁছায়।
"Per os" (; P.O.) হচ্ছে ল্যাটিন শব্দ থেকে আগত একটি adverbial phrase; যার অর্থ "উন্মুক্ত হওয়া" অথবা "উন্মুক্ত হওয়ার পথ"। এই অভিব্যক্তি ঔষুধ মুখের মাধ্যমে গ্রহণ করার সময় ব্যবহৃত হয়। এই সংক্ষেপিত শব্দ P.O মেডিক্যাল প্রেসক্রিপশনে ব্যবহৃত হয়।
মৌখিক ব্যবস্থাপনা হচ্ছে অভ্যন্তরীণ ব্যবস্থাপনার অংশ; যেখানে দেখা যায়
শরীরের ভিতর যে ঔষুধ নেওয়া হয় তা বিভিন্ন রকম হতে পারে; যেমনঃ
ট্যাবলেট এবং ক্যাপসুল গলাধঃকরণ করার সময় আনুষঙ্গিক উপাদান হিসেবে পানি গ্রহণ করা হয়। যাতে সহজে ঔষুধ শরীরে প্রবেশ করতে পারে। যদি ট্যাবলেটের স্বাদ, গন্ধ ভালো না হয়; তাহলে সেক্ষেত্রে পানি সহযোগে ঔষুধ গলাধঃকরণ করাই অধিকতর শ্রেয়। যেসমস্ত ঔষুধ দাঁতের জন্য ক্ষতিকর; সেসব ঔষুধ নলের মাধ্যমে শরীরে প্রবেশ করানো হয়।
ডেফনি কিন
ডেফনি কিন (জন্ম ডেফ্নি কিন ফার্নান্দেজ; ২০০৫) একজন স্পেনিশ এবং ব্রিটিশ অভিনেত্রী, যিনি "বিবিসি ওয়ার্ডওয়াইড" এবং স্পেনিশ গণমাধ্যম ভিত্তিক প্রতিষ্ঠান "এটরেসমিডিয়া" এর যৌথ প্রযোজনায় তৈরী ধারাবাহিক "দ্য রেফিউজিস" এ এনা "এনি" ক্রুজ অলিভার চরিত্রে, এবং ২০১৭ সালে মুক্তিপ্রাপ্ত কল্পকাহিনীমূলক মার্কিন চলচ্চিত্র "লোগান" এ মিউটেন্ট লওরা কিনি / এক্স-২৩ নামক চরিত্রে অভিনয় করেন।
তিনি ব্রিটিশ অভিনেতা উইল কিন এবং স্পেনীয় অভিনেত্রী, নাট্যমঞ্চ পরিচালক এবং লেখিকা "মারিয়া ফার্নান্দেজ এচি'র"কন্যা। তার প্র-পিতামহ ছিলেন পিয়ার এডওয়ার্ড কার্জন, আর্ল হাভ। "আর্ল হাভ" উপাধিটি ব্রিটিশ ইতিহাসে যে দুটি পরিবারের সদস্যদের দেওয়া হত এর মধ্যে তার মধ্যে তার প্র-পিতামহের পরিবার একটি ছিল। এটি ছিল একটি সম্মান সূচক উপাধি। ১৭৯৯ সালে রিচার্ড হাভের মৃত্যুর পর এটি বিলুপ্ত করা হয়।
কিন, ২০১৪ সালে, তার বাবা উইল কিন এর সাথে ছোট পর্দার ধারাবাহিক "দ্য রেফিউজিস" এ অভিনয় করার মাধ্যমে অভিনয় জগৎ এ আত্বপ্রকাশ করেন। ধারাবাহিকটিতে তিনি এনা "এনি" ক্রুজ অলিভার চরিত্রে অভিনয় করেন।
২০১৭ সালে কিন, বিশ্বব্যাপী সাড়া জাগানো মার্কিন চলচ্চিত্র ধারাবাহিক এক্সম্যান চলচ্চিত্রের সর্বশেষ সংস্করণ "লোগান" এ গবেষণাগারে জন্ম এবং লালিতপালিত হওয়া ওলভারিন এর বংশজাত কন্যা লওরা চরিত্রে অভিনয় করেন।
এস. এ. বারী
এস. এ. বারী এটি (২৮ মার্চ ১৯২৭ - ৩ মার্চ ১৯৮৭) হলেন বাংলাদেশের একজন প্রখ্যাত রাজনীতিবিদ। মুক্তিযুদ্ধ ও জাতীয় জীবনে অনন্য সাধারণ অবদানের জন্য ২০০২ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
বারী ঢাকা বিশ্ববিদ্যালয়ের কেন্দ্রীয় ছাত্র সংসদ “ডাকসু”-এর ইতিহাসে শিক্ষার্থীদের ভোটে সরাসরি নির্বাচিত প্রথম ভিপি (সহ-সভাপতি)। তিনি ১৯৭৯ সালের জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।
এদেশের স্বাধীকার আন্দোলন ও মুক্তিযুদ্ধে অসাধারণ অবদানের জন্য ২০০২ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মা ভবতারিণী মন্দির, নবদ্বীপ
মা ভবতারিণী মন্দির নবদ্বীপ শহরের প্রায় দ্বিশতাধিক প্রাচীন একটি কালীমন্দির। নবদ্বীপের পোড়ামাতলায় এই মন্দিরের পাশে পোড়ামা কালী মন্দির ও ভবতারণ শিব মন্দির অবস্থিত। প্রথমে গণেশ ও পরে সেই গণেশ মূর্তির রূপান্তরের মাধ্যমে এই ভবতারিণী কালী মূর্তির সৃষ্টি। মন্দিরটি সমতল ছাদের উপর পঙ্খ-অঙ্কিত শিখরযুক্ত চারচালা মন্দির।
নদিয়ার রাজপরিবারের প্রতিষ্ঠাতা ভবানন্দ মজুমদারের পুত্র রাঘব তার রাজত্বের শেষ পর্বে নবদ্বীপের গঙ্গার ধারে মন্দিরসহ প্রকাণ্ড এক গণেশ মূর্তি প্রতিষ্ঠা করেন। তিনি ১৬৬৯ সালে গণেশ মূর্তিটি প্রতিষ্ঠা করেন কিন্তু তার পরপরই তিনি মারা যান। তার মৃত্যুর প্রায় ১০০ বছর পর বন্যাপ্রবণ নবদ্বীপ ভাঙনের কবলে পরলে তত্কালীন নদিয়ার রাজা দোর্দণ্ডপ্রতাপ কৃষ্ণচন্দ্র বিগ্রহ দুটিকে সেখান থেকে সরিয়ে আনেন। কিন্তু বিগ্রহ স্থানান্তরের সময় বহু মানুষের স্পর্শ লাগায় এখানকার পণ্ডিতবরেরা বিগ্রহকে ১২ বছর মাটির তলায় রাখার বিধান দেন। পরে সেই বিগ্রহ মাটি থেকে তোলা হয় কৃষ্ণচন্দ্রের প্রপৌত্র মহারাজ গিরিশচন্দ্রের আমলে। সেইসময় বিগ্রহটিকে মাটি থেকে তোলার সময় গণেশের শুঁড়টি ভেঙে যায়। তখন রাজার আদেশে কোনো এক অজ্ঞাত শিল্পী গণেশ মূর্তি থেকে গিরিশচন্দ্র মহারাজের আরাধ্যা দেবী আনন্দময়ীর মূর্তি তৈরি করেন এবং দেবীমূর্তির নামকরন করেন "ভবতারিণী মাতা"।
১২ বছর মাটির নিচে রাখার পর মহারাজ গিরিশচন্দ্রের আমলে যখন মূর্তিটি পুনরুদ্ধার করা হয় তখন গণেশের শুঁড়টি ভেঙে গেলে বিগ্রহটিকে পরিবর্তন করে কালী রূপ দেওয়া হয়। সেই কারণে তথাকথিত কালী মূর্তি থেকে এটি প্রাচীন মূর্তিটি সম্পূর্ণরূপে আলাদা। এখানে দেবী জোড়াসনে উপবিষ্টা এবং গণেশের মতো ভুঁড়িও দেখা যায়। কান ও জিভের কাছটা লক্ষ্য করলে আগের গণেশ মূর্তির আভাস পাওয়া যায়। কালী মূর্তির নীচে শায়িত শিবকেও সাধারণের থেকে একটু আলাদা দেখতে।
প্রায় দুশো বছরের প্রাচীন মন্দিরটিকে তত্সংলগ্ন একটি প্রাচীন বটগাছ আষ্টেপৃষ্টে আবৃত আছে। এই বটগাছের গোড়াতেই ঘট স্থাপন করে পোড়ামা পূজিত হওয়ায় বর্তমানে বটগাছের কোনো ক্ষতিসাধন করে মন্দিরের কোনো বৃহত সংস্কার বর্তমানে সম্ভবপর নয়।
ক্ষরণ
ক্ষরণ বলতে বুঝায় চুইয়ে পড়া, স্রবণ, তরল দ্রব্যের পতন, নাশ বা নিঃসরণ। এর ফলে ভূমির বা মাটির স্তরগুলোর মধ্য দিয়ে বস্ত্তর নিম্নমুখী বা তির্যক স্থানান্তর ঘটে এবং কোন কোন স্তরের উপর ক্ষরিত দ্রব্যের আস্তরণের সৃষ্টি হয়।
ক্ষরণ প্রধাণতঃ দুই ধরনেরঃ
বিভিন্ন প্রক্রিয়ায় মাটিতে রাসায়নিক পদার্থের উপস্থিতি ঘটে যেগুলো বিভিন্ন যৌগ থেকে বিমুক্ত হয়ে ছড়িয়ে পড়ে এবং পরবর্তীতে ক্ষরণের মাধ্যমে স্থিত হওয়ার প্রক্রিয়াই এটি।
এতে বিভিন্ন ভাবে মাটির উপরিস্থিত ভারী কণা সংমিশ্রিত হালকা ও সূক্ষ্ম কণাগুলো ক্ষরণের মাধ্যমে স্থিত হয়।
ক্ষুদিপানা
ক্ষুদিপানা হলো একবীজপত্রী উদ্ভিদ বর্গের "Lemnaceae" গোত্রের অন্তর্গত এক প্রজাতির অবাধ ভাসমান জলজ সপুষ্পক উদ্ভিদ। এটি পানিতে ভেসে বেড়ায় এবং জলচর পাখি ও প্রাণীর সাধারণ খাদ্য। এরা মূলতঃ "Araceae" পরিবারের অন্তর্গত।
এর বহুবিধ ব্যবহারের জন্য ক্ষুদিপানা এর যথেষ্ট অর্থনৈতিক গুরুত্ব রয়েছেঃ
আমুর্ন
আমুর্ন আফগানিস্তানের উত্তর-পূর্বাঞ্চলের বাদাখশন প্রদেশের দারওয়াজ জেলার একটি গ্রাম।
গ্রামটি তাজিকিস্তানের সীমান্তের কাছে অবস্থান করছে। এটি ইয়েলাক-ই আমুর্ন থেকে ১.৮ মাইল দুরত্বে অবস্থিত, দেলবাখ থেকে ৩.৯ মাইল দুরত্বে, আফগানিস্তানে মঞ্জেল থেকে ৪.৩ মাইল দুরত্ব, আবলুন থেকে ৪.৭ মাইল দুরত্বে অবস্থান করছে।
আমুর্ন এম৪১ মোটরওয়েতে অবস্থান করছে যা তাজিকিস্তানের সাথে গিয়ে মিলিত হয়। পাশ্ববর্তী বিমানবন্দরটি ৪২ মাইল দুরে খোরোগে এর অবস্থিত।
দারওয়াজ জেলা
দারওয়াজ জেলা ২০০৫ সাল পর্যন্ত আফগানিস্তানে বাদাখশন প্রদেশের একটি জেলা ছিল। এটি ঐতিহাসিক অঞ্চল হিসেবে দারওয়াজের অংশ ছিল যেটি বর্তমানে আফগানিস্তান এবং তাজিকিস্তানের মধ্যে বিভক্ত হয়ে গেছে। ২০০৫ সালে দারওয়াজ জেলাকে মইমায় জেলা, দারওয়াজী বালা জেলা এবং শেকায় জেলা বিভক্ত করা হয়। কিছু কিছু মানচিত্রে ময়মাই জেলার জন্য দারওয়াজ নামটি ব্যবহার করা হয়। ঐতিহাসিকভাবে জেলাটি দারওয়াজ এর রাজত্বের অংশ হিসেবে ব্যবহৃত হত যেখানে একটি অর্ধ স্বাধীন রাষ্ট্রের মর্যাদা নিয়ে মীরের শাসন চলত।
টিলিস পাঙ্কচার্ড রোম্যান্স (১৯১৪-এর চলচ্চিত্র)
টিলিস পাঙ্কচার্ড রোম্যান্স (ইংরেজি: Tillie's Punctured Romance) হল ম্যাক সিনেট পরিচালিত ১৯১৪ সালের মার্কিন হাস্যরসাত্মক নির্বাক চলচ্চিত্র। এ. বাডউইন স্লোয়ান ও এডগার স্মিথ রচিত "টিলিস নাইটমেয়ার" মঞ্চনাটক অবলম্বনে এই চলচ্চিত্রের চিত্রনাট্য রচনা করেছেন হাম্ফটন ডেল রুথ, ক্রেইগ হাচিনসন ও ম্যাক সিনেট। এতে শ্রেষ্ঠাংশে অভিনয় করেছেন মারি ড্রেসলার, মেবল নরম্যান্ড ও চার্লি চ্যাপলিন। এটি কিস্টোন ফিল্ম কোম্পানি প্রযোজিত প্রথম পূর্ণদৈর্ঘ্য চলচ্চিত্র।
"টিলিস পাঙ্কচার্ড রোম্যান্স" চলচ্চিত্রের ইতিহাসে বিশেষ গুরুত্ব বহন করে কারণ এটি প্রথম পূর্ণদৈর্ঘ্য হাস্যরসাত্মক চলচ্চিত্র। এছাড়া এটি কিস্টোনের হয়ে চ্যাপলিনের করা একমাত্র পূর্ণদৈর্ঘ্য চলচ্চিত্র।এই চলচ্চিত্রে চ্যাপলিন তার সেই সময়ে সদ্য বিকাশ লাভ করার দ্য ট্রাম্প চরিত্রের বাইরে অন্য কোন চরিত্রে অভিনয় করেন।
অনুল্লেখ্য
ড্রেসলার পরবর্তীতে টিলি বিষয়ক তিনটি চলচ্চিত্রে অভিনয় করেন। সেগুলো হল "টিলিস টম্যাটো সারপ্রাইজ" (১৯১৫), "টিলি ওয়েক্‌স আপ" (১৯১৭), এবং "দ্য স্ক্রাব লেডি" (১৯১৭) বা "টিলি দ্য স্ক্রাব লেডি"।
"টিলিস পাঙ্কচার্ড রোম্যান্স" নামক অপর একটি হাস্যরসাত্মক চলচ্চিত্র ১৯২৮ সালে মুক্তি পায়। এতে ডব্লিউ সি ফিল্ডস সার্কাসের রিংমাস্টার চরিত্রে অভিনয় করেন। এই চলচ্চিত্রটিকে ১৯১৪ সালে করা চলচ্চিত্রের পুনর্নির্মাণ বলা হলেও এতে শুধু নাম ছাড়া আর কোন ধরনের মিল পাওয়া যায় না। চেস্টার কঙ্কলিন ও ম্যাক সোয়াইন দুটি চলচ্চিত্রেই অভিনয় করেন।
রনি স্ট্যানিফোর্থ
লেফটেন্যান্ট কর্নেল রোনাল্ড টমাস রনি স্ট্যানিফোর্থ, এমসি (; জন্ম: ৩০ মে, ১৮৯২ - মৃত্যু: ২০ ফেব্রুয়ারি, ১৯৬৪) লন্ডনের চেলসি এলাকায় জন্মগ্রহণকারী বিশিষ্ট ইংরেজ সেনা কর্মকর্তা ও শৌখিন আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর কাউন্টি ক্রিকেটে ইয়র্কশায়ারের প্রতিনিধিত্ব করেছেন। এছাড়াও চার টেস্টে ইংল্যান্ডের অধিনায়কত্ব করেছেন রনি স্ট্যানিফোর্থ।
এডউইন উইলফ্রেড স্ট্যানিফোর্থের সন্তান তিনি। এটন কলেজে অধ্যয়ন শেষে অক্সফোর্ডের ক্রাইস্ট চার্চে পড়াশোনা করেন রনি স্ট্যানিফোর্থ। ১৯১৪ সালে অক্সফোর্ড বিশ্ববিদ্যালয় কলেজের পক্ষে খেলেন। এরপর প্রথম বিশ্বযুদ্ধে অংশগ্রহণ করেন। এমসি ও সিভিও পদক লাভ করেন।
যুদ্ধ শেষ হবার পর ১৯২২ সালে কম্বাইন্ড সার্ভিসেসের পক্ষে খেলেন। এরপর ১৯২৩ থেকে ১৯২৯ সাল পর্যন্ত আর্মি, ১৯২৩ থেকে ১৯৩৩ সাল পর্যন্ত এমসিসির পক্ষে খেলেন। এছাড়াও ১৯২৬ সালে এইচ. ডি. জি. লেভসন গাওয়ার একাদশের পক্ষে খেলেন তিনি।
কাউন্টি চ্যাম্পিয়নশীপে স্ট্যানিফোর্থের একষট্টিটি প্রথম-শ্রেণীর খেলার মধ্যে মাত্র তিনটি খেলায় ইয়র্কশায়ারের পক্ষে খেলেন। ইংল্যান্ডের পক্ষে অধিনায়কত্ব করার পর ১৯২৮ সালে এ তিনটি খেলায় অংশ নিয়েছিলেন। এছাড়াও ১৯৩০ থেকে ১৯৩৩ সময়কালে ফ্রি ফরেস্টার্সের পক্ষে খেলেছেন রনি স্ট্যানিফোর্থ।
১৯২৭-২৮ মৌসুমে উইকেট-রক্ষক ও অধিনায়ক হিসেবে দক্ষিণ আফ্রিকার বিপক্ষে খেলেন। এ পর্যায়ে দুই খেলায় জয়, এক পরাজয় ও একটিতে ড্র করেছিল তাঁর দল। তবে, স্ট্যানিফোর্থের পরিবর্তে গ্রিভিল স্টিভেন্স দল পরিচালনায় অগ্রসর হলে ইংল্যান্ড দল পরাজয়বরণ করে ও সিরিজটি ড্রয়ে পরিণত হয়।
স্ট্যানিফোর্থ এইড ডি ক্যাম্প হিসেবে ২১তম ল্যান্সারে কাজ করেন। ১৯৩৯ থেকে ১৯৪০সাল পর্যন্ত জেনারেল অ্যালান ব্রুক হন। ১৯৪১ থেকে ১৯৪৫ সাল পর্যন্ত ২১তম আর্মি গ্রুপে জিএসওওয়ান হন।
ফেব্রুয়ারি, ১৯৬৪ সালে ৭২ বছর বয়সে ইয়র্কশায়ারের কির্ক হ্যামারটনে স্ট্যানিফোর্থের দেহাবসান ঘটে। মৃত্যু পূর্ব-পর্যন্ত এমসিসির ট্রাস্টি বোর্ডের সদস্যের দায়িত্ব পালন করেন।
রোনাল্ড ও টমাস স্ট্যানিফোর্থ স্যামুয়েল স্ট্যানিফোর্থের আত্মীয়। উভয়েই পরবর্তীকালে লিভারপুলের লর্ড মেয়র নির্বাচিত হয়েছিলেন।
২০১৭-১৮ বাংলাদেশ ত্রি-দেশীয় সিরিজ
২০১৭-১৮ বাংলাদেশ ত্রি-দেশীয় সিরিজ হচ্ছে ২০১৮ সালের জানুয়ারিতে অনুষ্ঠিত হওয়া একটি ক্রিকেট টুর্নামেন্ট। এটি হচ্ছে বাংলাদেশ, শ্রীলঙ্কা এবং জিম্বাবুয়ের মধ্যকার একটি ত্রিদেশীয় সিরিজ। শের-ই-বাংলা জাতীয় ক্রিকেট স্টেডিয়াম সব গুলো খেলার আয়োজন করে। এর আগে বলা হয়েছিল, সিলেট আন্তর্জাতিক ক্রিকেট স্টেডিয়াম তিনটি ম্যাচ আয়োজন করবে, চট্টগ্রাম এবং ঢাকায় বাকি ম্যাচগুলি অনুষ্ঠিত হবে।
ত্রিদেশীয় সিরিজের পরে শ্রীলঙ্কা বাংলাদেশের সাথে দুটি টি২০ আন্তর্জাতিক ম্যাচ খেলে এবং দুটি টেস্ট খেলে বাংলাদেশ সফর শেষ করে।
ত্রিদেশীয় সিরিজের জিম্বাবুয়ের বিপক্ষের ম্যাচে ডান পায়ের হ্যামস্ট্রিংয়ে চোট পান অ্যাঞ্জেলো ম্যাথিউস, তাঁর পরিবর্তে দিনেশ চান্ডিমালকে অধিনায়কের দায়িত্ব দেয়া হয় ও তাঁর পরিবর্তে সাদেরা সামারাওয়িকরামাকে দলে অন্তর্ভুক্ত করা হয়। তৃতীয় ওডিআইর পর ইমরুল কায়েসকে দল থেকে বাদ দেয়া হয়। চতুর্থ ওডিআইয়ের সময় কুশল পেরেরা চোট পান এবং বাকি সিরিজ থেকে বাদ পড়েন। তাঁর বদলি হিসেবে ধনঞ্জয় ডি সিলভাকে দলে নেয়া হয়।
ঌ
ঌ হল বাংলা বর্ণমালার নবম স্বরবর্ণ এবং নবম বর্ণ। এর পূর্ববর্তী বর্ণ হল "ৠ" এবং পরবর্তী বর্ণ হল "ৡ"। বাংলা বর্ণমালায় এই বর্ণটির উল্লেখ বহুল প্রচলিত হলেও বাংলা শব্দের বানানে এর কোন ব্যবহার নেই।
ব্রডসাইড (অ্যালবাম)
ব্রডসাইড বিলোহেডের চতুর্থ পূর্ণ অ্যালবাম , যা ২০১২ সালের ১৫ অক্টোবর মুক্তি পেয়েছিল। ২০১২ সালের মার্চে রকফিল্ড স্টুডিওতে কয়েক সপ্তাহ ধরে অ্যালবামটির রেকর্ড করা হয়েছিল। প্রাথমিকভাবে ২৫টি ট্র্যাক/গান অ্যালবামের জন্য আয়োজন করা হয়, এর মধ্যে ১৪টি ট্র্যাক রেকর্ড করা হয় (যা বাণিজ্যিকভাবে প্রচুর সুখ্যাতি লাভ করে)। জন লেকি তাদের আগের অ্যালবামহেডোনিজম এর মত এই অ্যলবামও প্রডিউস করে।
সব গানগুলো প্রায় একই ধাঁচের, ব্রডসাইড ঐতিহ্যবাহী লোক গানের আদলে (কয়েকটা বহু বছর আগে বিভিন্ন লেখা; ব্যান্ডটি সব গানগুলো একটি নতুন বিন্যাসে রূপ দিয়েছে। অ্যালবামের শিরোনাম পাশাপাশি ( ব্রডসাইড) পালাগান, মুদ্রিত গানের একটি প্রাথমিক ফর্মের নটিক্যাল উভয় অর্থই বোঝায়।
অ্যালবামটি ইউকে টপ চার্টের ১৬তম স্থান দখল করে, স্বাধীনভাবে মুক্তি কোনো লোকগান অ্যালবামের জন্য যা সত্যিই অভূতপূর্ব। এছাড়া এই অ্যালবামটি যুক্তরাজ্যেও স্বাধীনভাবে চার্টের শীর্ষ স্থান দখল করেছিল।
একক গান "১০,০০০ মাইলস অ্যাওয়ে" সেপ্টেম্বরের শেষদিকে মুক্তি পায় এবং বিবিসি রেডিও ২ ওয়েভে অক্টোবরের বেশ কয়েক সপ্তাহ ধরে প্লেলিস্টে অবস্থান করে। জানুয়ারিতে অ্যালবামের দ্বিতীয় একক গানটিও "Roll the Woodpile Down" (রেডিও ভারসন), বিবিসি রেডিও ২ এর 'তালিকা এ' তে অবস্থান করেছিল। এই রেডিও ভার্সনটি পিট ক্রাইগি তৈরি করেন। (পেট শপ বয়েজ).
অতিরিক্ত ট্র্যাক
উভয় বোনাস ট্র্যাক আইটিউনস 'বোনাস ট্র্যাক সংস্করণ' প্রদর্শিত "ওয়াইন্ড অ্যান্ড রেইন" একক ১০,০০০ মাইল্যাওয়ে প্রদর্শিত হয়।
সবুজ ডানা পাইটিলিয়া
সবুজ ডানাবিশিষ্ট পাইিটিলিয়া (পাইটিলিয়া মেলাবা) আফ্রিকাতে প্রাপ্ত এস্ট্রিডিড ফিঞ্চের একটি সাধারণ প্রজাতি। সারা বিশ্বে আনুমানিক প্রায় ৬,০০০,০০০ বর্গ কিলোমিটার (২৩০০,০০০ বর্গমিটার) জুড়ে এরা বিস্তৃত।
এটি সাব-সাহারান আফ্রিকা জুড়ে বিস্তৃত, যদিও এটি মহাদেশের কেন্দ্রীয়, দক্ষিণ এবং উপকূলীয় পশ্চিমা অংশগুলোয় খুব কম দেখা যায়। এরা দুইটি উপজাতে বিভক্ত- দক্ষিণে নোমিনেট মেলবা এবং উত্তরের মাপকাঠি, যা কখনও কখনও পৃথক প্রজাতি হিসাবে গণ্য করা হয়। সাধারণত, এদেরকে দুটি গ্রুপের মধ্যে অতিরিক্ত উপজাতি হিসেবে সনাক্ত করা হয়।
অ্যান্টোনিও আন্নাজ-ভিলেনা এট আল-এর মাধ্যমে মূল ও ফিজোনেনিটি পাওয়া গেছে। এস্ট্রিলডিডাই সম্ভবত ভারতে জন্ম এবং (আফ্রিকা এবং প্রশান্ত মহাসাগরীয় উপদ্বীপের দিকে ছড়িয়ে ছিটিয়ে রয়েছে)।
পোকখালী ইউনিয়ন
পোকখালী বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।
পোকখালী ইউনিয়নের আয়তন ৭৪৪১ একর (৩০.১১ বর্গ কিলোমিটার)।
২০১১ সালের পরিসংখ্যান অনুযায়ী পোকখালী ইউনিয়নের লোকসংখ্যা ২১,০৪৮ জন। এর মধ্যে পুরুষ ১০,৫৩১ জন এবং মহিলা ১০,৫১৭ জন।
কক্সবাজার সদর উপজেলার উত্তর-পশ্চিমাংশে পোকখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের দক্ষিণে চৌফলদণ্ডী ইউনিয়ন; পূর্বে জালালাবাদ ইউনিয়ন ও ইসলামাবাদ ইউনিয়ন; উত্তরে ইসলামপুর ইউনিয়ন, বাঁকখালী নদী ও চকরিয়া উপজেলার খুটাখালী ইউনিয়ন এবং পশ্চিমে মহেশখালী চ্যানেল, মহেশখালী উপজেলার শাপলাপুর ইউনিয়ন ও ছোট মহেশখালী ইউনিয়ন অবস্থিত।
পোকখালী ইউনিয়ন কক্সবাজার সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
পোকখালী ইউনিয়নের স্বাক্ষরতার হার ৩৪.২৫%। এ ইউনিয়নে ২টি মাধ্যমিক বিদ্যালয়, ৪টি দাখিল মাদ্রাসা ও ৭টি প্রাথমিক বিদ্যালয় রয়েছে।
পোকখালী ইউনিয়নে যোগাযোগের প্রধান সড়ক হল কক্সবাজার-পোকখালী সড়ক। প্রধান যোগাযোগ মাধ্যম সিএনজি চালিত অটোরিক্সা।
পোকখালী ইউনিয়নের পূর্ব ও উত্তর প্রান্ত দিয়ে ঈদগাঁও নদী প্রবাহিত হয়ে মহেশখালী চ্যানেলে মিশেছে এবং পশ্চিমে বয়ে চলেছে মহেশখালী চ্যানেল।
পোকখালী ইউনিয়নের প্রধান হাট/বাজার হল মুসলিম বাজার।
সাইলোকোরাস
সাইরোকোরাস পলিসিডাই গোত্রের একটি মাকড়শা।
সিলকোরাস প্রজাতির পেট হাম্পড ও ডিম্বাকৃতির হয়। আটটি চোখ দুটি সারিতে অবস্থিত।
সর্বাধিক বর্ণিত প্রজাতি নিউ ওয়ার্ল্ড, বিশেষত মেক্সিকো ও যুক্তরাষ্ট্রে পাওয়া যায়, কিন্তু অন্যান্য প্রজাতি দক্ষিণ আমেরিকাতে পাওয়া যায়। পি। সিমনি শুধুমাত্র ইউরোপে পাওয়া যায়। পি. নিগ্রোমাকুল্যাটাসকে নিউ গিনি থেকে বর্ণনা করা হয়েছে, কিন্তু এটি বদলে গেছে।
গোত্রের প্রথম অংশটি প্রাচীন গ্রিক সাইলোস"নগ্ন" থেকে এসেছে। দ্বিতীয় অংশটি "নৃত্য" বা "আলাদা", এটি গ্রিক শব্দ থেকে উদ্ভূত হতে পারে।
ইগনোস্তা ল্যাথুনিনিয়া
ইগনোস্তা ল্যাথুনিনিয়া টরট্রিক্রিডে পরিবারের মথের একটি প্রজাতি। এটি দক্ষিণ ইউরোপ (ইবেরিয়ান উপদ্বীপ থেকে পেলোপোনিসে এবং জার্মানি থেকে উরাল পর্বতমালা এবং ককেশাস অঞ্চল),উত্তর আফ্রিকা (আলজেরিয়া), এশিয়া মাইনর, আর্মেনিয়া এবং ইরান পাওয়া যায়।
এদের আকার প্রায় ২১-২৭ মিমি হয়। প্রাপ্তবয়স্ক মথ মে থেকে জুন পর্যন্ত বংশবিস্তার করে।
স্টোরেরিয়া ডেকায়েই
স্টোরেরিয়া ডেকায়েই, সাধারণত বাদামী সর্প বা 'দে কে সর্প' নামে পরিচিত।
এটি দক্ষিণ ওড়িশা এবং ক্যুবেকের অধিবাসী, তবে এদের বেশীরভাগই (প্রায় অর্ধেক) মার্কিন যুক্তরাষ্ট্র, মেক্সিকো, গুয়াতেমালা, হন্ডুরাস এবং কিছু অংশ এল সালভাদর অঞ্চলে রয়েছে।
ডোরস্যালি, এটি কালো কালো দাগ ছোপে আচ্ছাদিত হালকা ধূসর বাদামী রংবিশিষ্ট; ভেন্ট্রালি, এরা উর্ট্রাল আইশবিশিষ্ট হালকা বাদামী বা গোলাপি ও ছোট কালো ছোপযুক্ত। একটি প্রাপ্তবয়স্ক ডেকাইয়ের দৈর্ঘ্য (লেজ সহ) ১২ ইঞ্চি (৩০ সেমি), পূর্ণাঙ্গ দৈর্ঘ্য ১৯ ইঞ্চি (৪৯ সেমি)।
অন্যান্য নাট্রিসিন সাপের মতো (যেমন পানির পোকামাকড়, জিনস নেরোডিয়া; এবং কারতারস্নেকস, প্রজাতি থাম্নপিস), স্টোরিয়া ডেকাইও একটি অভোভিভিপ্যারোস প্রজাতি।
স্টোরেরিয়া ডেকায়েই প্রাথমিকভাবে স্লগ, শামুক, এবং কেঁচো খেয়ে বেঁচে থাকে।
এস ডকাইয়ের আটটি স্বীকৃত উপজাতি আছে, যথাঃ
বি;দ্রঃ কণ্ঠস্বরগুলির মধ্যে একটি ত্রিবীয় কর্তৃপক্ষ ইঙ্গিত দেয় যে, সাব-স্পেসগুলি মূলত স্টার্টারিয়া ব্যতীত অন্য কোন বর্ণনায় বর্ণিত হয়েছে।
এয়ার সিলেট
এয়ার সিলেট পিএলসি (পাবলিক লিমিটেড কোম্পানি) ২০০৭ সালের শুরুর দিকে বাংলাদেশের সিলেট অঞ্চলের ব্রিটিশ বাংলাদেশি ব্যবসায়ীদের দ্বারা প্রতিষ্ঠিত হয়। এয়ার সিলেট এজি পূর্ণ মালিকানাধীন অস্ট্রিয়ান বিমান ছিল এবং পিলসির সহায়ক ছিল যা বার্মিংহাম বিমানবন্দর থেকে ভিয়েনায় কারিগরি বিরতি নিয়ে অমৃতসরে যাত্রী পরিবহণ সেবা দিত। সৌদি আরবের জেদ্দা থেকেও এয়ার সিলেট যাত্রী নেয়ার অনুমতি পায়।
এয়ার সিলেট পিএলসি যুক্তরাজ্যের পাবলিক লিমিটেড কোম্পানির কাছ থেকে রেজিস্টারভুক্ত ছিল, যেটাতে প্রাথমিকভাবেই যুক্তরাজ্যের বাংলাদেশি সিলেটিদের কাছে থেকে ১কোটি ব্রিটিশ পাউন্ড বিনিয়োগ করা হয়। এয়ার সিলেট এজি, এয়ার সিলেট পিএলসির একটি পূর্ণাঙ্গ মালিকানাধীন সহায়ক ছিল এবং ২৬ মে ২০০৮ সালে অস্ট্রিয়ান-এওসি এবং অপারেটিং লাইসেন্স লাভ করে। এ.ও.সি এবং ওএল এর আনুষ্ঠানিক নোটিশ ইউরোপীয় ইউনিয়নের অফিসিয়াল জার্নালে(২০০৮/সি ১৭৮/১৫) প্রকাশিত হয়েছে।
২০০৯ সালের ৪ এপ্রিল গাদায়ির ইউরোপীয় এয়ারলাইন্সের একটি ওয়েট-লিস্‌ড বোয়িং ৭৫৭-২০০ ব্যবহার করে এটি পরিচালনা শুরু হয়। তবে, এক মাস পর ব্যবসায় অধঃপতন হয়ে আবারো রুট বন্ধ হয়ে যায়।
যক্ষ্মা নিরাময় ও নিয়ন্ত্রণ প্রশিক্ষণ ইন্সটিটিউট
যক্ষ্মা নিরাময় ও নিয়ন্ত্রণ প্রশিক্ষণ ইন্সটিটিউট বাংলাদেশের ঢাকায় অবস্থিত একটি বিশেষায়িত প্রশিক্ষণ প্রতিষ্ঠান। এই প্রতিষ্ঠানটি ১৯৫৩ সালে "যক্ষ্মা হাসপাতাল" হিসাবে প্রতিষ্ঠিত হলেও পরবর্তীতে বিশেষায়িত প্রশিক্ষণ কেন্দ্র হিসাবে পরিচালিত হতে থাকে।
এই প্রতিষ্ঠানটি ১৯৫৩ সালে "যক্ষ্মা হাসপাতাল" হিসাবে তৎকালীন পূর্ব পাকিস্তানের (বর্তমানঃ বাংলাদেশ) ঢাকার চাঁনখাঁরপুল এলাকায় স্থাপন করা হয়।
এই প্রতিষ্ঠানটিতে একজন তত্ত্বাবধায়কের অধীনে ৯ জন পূর্ণকালীন ডাক্তারের সাথে ২ জন নার্স ও ৭ জন স্বাস্থ্যকর্মী কর্মরত রয়েছেন।
এখানে যক্ষ্মা আক্রান্ত রোগীদের চিকিৎসা ও বিশেষজ্ঞ সেবা প্রদানের পাশাপাশি প্যাথোলজিক্যাল ও এক্স-রেও করা হয়। প্রতিদিন প্রায় ২৫০ জন রোগী এখান থেকে সেবা গ্রহণ করে।
তারকেশ্বর সেনগুপ্ত
তারকেশ্বর সেনগুপ্ত (১৫ এপ্রিল ১৯০৫ - ১৬ সেপ্টেম্বর ১৯৩১) ভারতের স্বাধীনতা আন্দোলনকারী ও চট্টগ্রাম অস্ত্রাগার লুন্ঠনের অন্যতম কর্মী। তিনি সূর্য সেন এর বিপ্লবী দলের সদস্য ছিলেন।
তারকেশ্বর সেনগুপ্ত ১৯০৫ খ্রিস্টাব্দের ১৫ এপ্রিল ব্রিটিশ ভারতের, বরিশাল জেলার গাইলা গ্রামে মধ্যবিত্ত পরিবারে জন্মগ্রহণ করেন। তার পিতার নাম হরিচরণ সেনগুপ্ত। তাঁর পারিবারিক পরিবেশে দেশপ্রেমের ধারণা নিয়ে তিনি অনুপ্রাণিত হয়ে ছিলেন। ১৯২৪ সালে গৈলা স্কুল থেকে ম্যাট্রিক পরীক্ষায় উত্তীর্ন হন ও ১৯২৬ খ্রি. বরিশাল ব্রজমোহন কলেজ থেকে আই.এ. পরীক্ষা দেন কিন্তু অকৃতকার্য হন।
তারকেশ্বর সেনগুপ্ত ছিলেন একজন বিপ্লবী সমাজকর্মী। তিনি গাইলা শাখার যুগান্তর গ্রুপের সাথে যুক্ত ছিলেন। ১৯২৫ সালে তিনি শঙ্কর মঠ এবং গাইলা সেবাশ্রমের সাথে যুক্ত হন। ব্রিটিশবিরোধী আন্দোলনে যোগ দিয়ে গ্রেফতার হন এবং কয়েক মাসের জন্য কারাবাস ভোগ করেন। তিনি লবণ সত্যাগ্রহ আন্দোলনে যোগ দেন এবং আবার ডি.আই শাসনে গ্রেফতার হন। তাকে হিজলি কারাগারে পাঠান হয়।
১৯৩১ খ্রিস্টাব্দের ১৬ই সেপ্টেম্বর হিজলি ডিটেনশন ক্যাম্পে তারকেশ্বর সেনগুপ্ত ও তাঁর অন্য সাথী সন্তোষ কুমার মিত্রকে পুলিস গুলি করে হত্যা করেন।
চাঁপাইনবাবগঞ্জ স্টেডিয়াম
চাঁপাইনবাবগঞ্জ স্টেডিয়াম হচ্ছে বাংলাদেশের চাঁপাইনবাবগঞ্জের পিটিআই সড়কের পাশে অবস্থিত একটি স্টেডিয়াম।
মূলত ক্রিকেট স্টেডিয়াম হলেও অন্যান্য খেলা যেমন ফুটবল ব্যাডমিন্টন ইত্যাদি এখানে প্রশিক্ষণ এবং প্রতিযোগিতা হয়ে থাকে।
লেভি মিলার
লেভি জেইন মিলার (জন্ম ৩০ সেপ্টেম্বর, ২০০২) একজন অষ্টেলীয় অভিনেতা এবং মডেল। তিনি ২০১৫ সালে মুক্তিপ্রাপ্ত পারিবারিক কার্যকলাপ ভিত্তিক মার্কিন চলচ্চিত্র "প্যান" এ পিটার প্যান চরিত্রে এবং ২০১৬ সালে মুক্তিপ্রাপ্ত অষ্ট্রেলিয়া-মার্কিন মানুষিক ভীতিমূলক চলচ্চিত্র "বেটার ওয়াচ আউট" এ "লুক" চরিত্রে অভিনয়ের জন্য পরিচিত।
মিলারের জন্ম অষ্ট্রেলিয়ার কুইন্সল্যান্ড রাজ্যে, মাত্র ৫ অথবা ৬ বছর বয়সে তিনি একটি প্রতিযোগিতায় "পিটার প্যান" নামক নাটকাদি নিয়ে অংশগ্রহন করেন এবং সর্বশেষে প্রতিযোগিতাটিতে জয়লাভ করেন। তাকে কিছু অষ্ট্রিলীয় ছোট পর্দার বিজ্ঞাপনে আবির্ভুত হতে দেখা গিয়েছে।
মিলারকে ২০১১ সালে মুক্তিপ্রাপ্ত অষ্ট্রিলীয় গীতিনাট্য ভিত্তিক হাস্যরস চলচ্চিত্র "এ্য হার্টবিট এওয়েতে" আবির্ভুত হতে দেখা যায় এছাড়াও ২০১০ সালে মুক্তিপ্রাপ্ত "আকিভা" এবং ২০১২ সালে মুক্তিপ্রাপ্ত "গ্রেট এডভেন্চারস"এর মত সংক্ষিপ্ত চলচ্চিত্র গুলোতে অভিনয় করতে দেখা যায়। তার অভিনীত "প্যান" চলচ্চিত্রটিতে তার "পিটার প্যান" নামক চরিত্রটিতে অভিনয় করার জন্য, তিনি চলচ্চিত্রের পরিচালক "জো রাইট" দ্বারা নির্বাচিত হয়েছিলেন। লেভি ২০১৬ সালে মুক্তিপ্রাপ্ত অষ্ট্রেলীয় হাস্যরস চলচ্চিত্র "" অভিনয় করেন, সেখানে তার চরিত্রটির নাম ছিল "মিক"। ২০১৫ সালে তিনি পোলো'র বানিজ্যিক মুখপাত্র হিসেবে ঘোষিত হন, যেটি মূলত মার্কিন বস্ত্র উৎপাদনকারী প্রথিষ্ঠান রাল্ফ লওরেন এর "কিডস্ ফল" নামক প্রচারাভিযানের অংশ ছিল। লেভি, অষ্ট্রেলীয় উপন্যাস "জেস্পার জোনাস" অবলম্বনে তৈরী গুপ্ত রহস্য দৃশ্যকাব্যিক চলচ্চিত্র "জেস্পার জোনাস" এ "চার্লি ব্যাকটিন" চরিত্রে অভিনয় করেন, যেটি ২০১৭ সালে মুক্তি পেয়েছে। তিনি, দু:সাহসিক অভিযান এবং অপ্রত্যাশিত ঘটনাবহুল আসন্ন মার্কিন চলচ্চিত্র "এ্য রিংকেল অব টাইম" এ ক্যালভিন ও'কিফ চরিত্রে অভিনয় করছেন বলে নিশ্চিত করেছেন, চলচ্চিত্রটি মূলত ২০১৮ সালের ৯ই মার্চে মুক্তি পাওয়ার কথা রয়েছে।
দিনাজপুর স্টেডিয়াম
দিনাজপুর স্টেডিয়ামটি বাংলাদেশের দিনাজপুরে "স্টেডিয়াম-পুলহাট সড়কের" পাশে অবস্থিত।
ভারতীয় বাঙালি
ভারতীয় বাঙালি বলতে ভারতের পশ্চিমবঙ্গ, আসাম, ত্রিপুরা, ঝাড়খণ্ড ও পুর্ব বিহারের ভূমিপুত্রদের বোঝায় যাঁদের মাতৃভাষা বাংলা। এই নৃগোষ্ঠীর ইতিহাস প্রায় সাড়ে ৪৫০০ বছরের পুরনো। বাঙালি ভারতের দ্বিতীয় বৃহত্তম জাতি। কাজেই প্রাচীনকাল থেকে এবং স্বাধীনতার সমসময়িক কাল থেকেই ভারতের রাজনীতি, সমাজনীতি, শিক্ষা, চারুকলা, বিজ্ঞানচর্চা, দর্শনচর্চা, চিকিৎসাবিজ্ঞান চর্চা, চিত্রশিল্পে, সংগীত, চলচিত্র, ক্রীড়া, মহাকাশ চর্চায় বাঙালি জাতির অবদান অনস্বীকার্য। হিন্দু ধর্মের বিস্তারে ও সংস্কারে বাঙালি জাতি অবিস্মরণীয় কীর্তি রেখে ইতিহাসের দলিল তৈরি করেছে। সর্বপরি বাংলাভাষা ও সাহিত্যের গঠনে এই জাতি গুরুত্বপূর্ণ অবদান রেখেছে।
ইমাম নাসাই
ইমাম নাসাই (৮৩০ - ৯১৮) হলেন একজন প্রখ্যাত হাদীস সংকলক, যিনি সুন্নীদের নিকট অতি গ্রহনীয় ও সিহাহ সিত্তাহ-এর অন্তর্ভূক্ত সুনানে নাসাই গ্রন্থটি সংকলন করেছেন। তার পুরো নাম আবু আবদ আর-রহমান আহমাদ ইবন সুয়াযেব ইবন আলী ইবন সিনান আল-নাসাই এবং তিনি পারস্যের অধিবাসী ছিলেন।
ইমাম নাসাই হিজরি ২১৫ সনে খোরাসানের নাসা শহরে জন্মগ্রহণ করেন।
খুনজেরাব জাতীয় উদ্যান
খুনজেরাব জাতীয় উদ্যান () হলো পাকিস্তানের একটি জাতীয় উদ্যান, যার অবস্থান গিলগিট বালতিস্তান, পাকিস্তান।। খুনজেরাব জাতীয় পার্ক পাকিস্তান এর তৃতীয় বৃহত্তম জাতীয় পার্ক এবং চীন ট্যাক্সকোগ্রান প্রকৃতি সংরক্ষিত ভূমি সংলগ্ন।
"খুন" অর্থ "রক্ত" এবং জারভ অর্থ "জলপ্রবাহ" অাঞ্চলিক ভাষা'য় ওয়াখি।
খুনজেরাব জাতীয় উদ্যান প্রাথম পর্যায়ে মারকো পোলো ভেড়া (সেইসাথে তুষারপাঠ চিতাবাঘ ভার্ল) রক্ষা করার মাধ্যম হিসাবে এই এলাকায় সমকালীন সময় গড়ে ওঠে । ১৯৭৪ সালে একটি ছোট জরিপের পর, স্কালারের উদ্দানটির সীমানা ম্যাপ করা হয়েছিল। ২৯ শে এপ্রিল ১৯৭৯ সালে পাকিস্তান এর প্রধানমন্ত্রী জুলফিকার আলী ভুট্টো উদ্দানটির আনুষ্ঠানিকভাবে সংস্থাপিত করেন। এবং তিনি বলেন যে এই উদ্দান একদিন অবশ্যই বিশ্ব বিখ্যাত উদ্দান হয়ে উঠবে"।
মোট প্রজাতি: ১৬. উদ্যানের মধ্যে স্তন্যপায়ী প্রাণী: